31994D0453
L 187/11
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 29 юни 1994 година
за изменение или отмяна на някои подробни правила относно ветеринарно-санитарните и здравните изисквания за вноса на определени живи животни и животински продукти от Австрия, Финландия, Норвегия и Швеция при прилагане на Споразумението за Европейското икономическо пространство
(текст от значение за ЕИП)
(94/453/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 72/462/ЕИО на Съвета от 12 декември 1972 г. относно санитарните и ветеринарно-медицинските проблеми при внос на животни от рода на едрия рогат добитък, свине, овце и кози, както и на прясно месо или месни продукти от трети страни (1), последно изменена с Регламент (ЕИО) № 1601/92 (2), и по-специално членове 3, 4, 8, 11, 14 и 16 от нея,
като взе предвид Директива 88/407/ЕИО на Съвета от 14 юни 1988 г. относно определяне на ветеринарно-санитарните изисквания за внос и търговия в рамките на Общността с дълбоко замразена сперма от домашни животни от рода на едрия рогат добитък (3), последно изменена с Директива 93/60/ЕИО (4), и по-специално членове 8 и 9 от нея,
като взе предвид Директива 89/556/ЕИО на Съвета от 25 септември 1989 г. относно ветеринарно-санитарните условия, регулиращи търговията в рамките на Общността и вноса от трети страни на ембриони от домашни животни от рода на едрия рогат добитък (5), последно изменена с Директива 93/52/ЕИО (6), и по-специално членове 8, 9 и 10 от нея,
като взе предвид Директива 90/426/ЕИО на Съвета от 26 юни 1990 г. относно ветеринарно-санитарните условия, регулиращи движението и вноса от трети страни на еднокопитни животни (7), последно изменена с Директива 92/36/ЕИО (8), и по-специално членове 15а, 16, 18 и 19, ii) от нея,
като взе предвид Директива 90/675/ЕИО на Съвета от 10 декември 1990 г. за определяне на принципите относно организацията на ветеринарните проверки на продукти, въведени в Общността от трети страни (9), последно изменена с Директива 92/118/ЕИО (10), и по-специално член 19 от нея,
като взе предвид Директива 90/429/ЕИО на Съвета от 26 юни 1990 г. за определяне на ветеринарно-санитарните изисквания за внос и търговия в рамките на Общността със сперма от животни от рода на свинете (11), и по-специално член 7, член 9, параграф 2 и член 10, параграф 2 от нея,
като взе предвид Директива 91/496/ЕИО на Съвета от 15 юли 1991 г. за установяване на принципите относно организацията на ветеринарните проверки на животни, въведени в Общността от трети страни и относно изменение на Директиви 89/662/ЕИО, 90/425/ЕИО и 90/675/ЕИО (12), последно изменени с Решение 92/438/ЕИО (13), и по-специално член 18 от нея,
като взе предвид Директива 92/118/ЕИО на Съвета от 17 декември 1992 г. за определяне на ветеринарно-санитарните и здравните изисквания относно търговията и вноса в Общността на продукти, които не са подчинени, по отношение на посочените изисквания, на специалните правила на Общността, посочени в глава I от приложение А към Директива 89/662/ЕИО и, по отношение на патогените, на Директива 90/425/ЕИО (14), и по-специално член 10, параграф 2 от нея,
като има предвид, че на 13 декември 1993 г. между Европейските общности, членуващите в тях държави и Република Австрия, Република Финландия, Република Исландия, Княжество Лихтенщайн, Кралство Норвегия и Кралство Швеция се сключи Споразумение за Европейското икономическо пространство (15);
като има предвид, че за да може надзорният орган на ЕАСТ да предприеме необходимите мерки, разпоредбите на настоящото решение относно ветеринарната област се прилагат едва от 1 юли 1994 г.;
като има предвид, че в рамките на горното споразумение Австрия, Финландия, Норвегия и Швеция прилагат някои от нормативните разпоредби на Общността относно ветеринарната област, с които се определят ветеринарно-санитарните и здравните изисквания относно търговията с определени живи животни и животински продукти; като има предвид, че следователно някои от разпоред бите на Общността, с които се определят ветеринарно-санитарните и здравните изисквания за вноса от трети страни, не се прилагат вече спрямо тези страни;
като има предвид, че трябва да се вземе под внимание необходимостта режимът на Общността спрямо третите страни за вноса на животни от рода на овцете и козите да остане в сила за вноса от Австрия, Финландия и Норвегия;
като има предвид, че в този контекст е необходимо да се отменят специфичните правила, които се прилагат по отношение на Австрия, Финландия, Норвегия и Швеция и да се внесат изменения в някои от останалите подробни правила спрямо третите страни, сред които и посочените четири страни;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
В част 1 на приложението към Решение 79/542/ЕИО на Съвета (16) се заличават данните относно Австрия, Финландия и Норвегия, с изключение на онези, които се отнасят за живи животни от рода на овцете и козите и за остатъчни вещества; заличава се и редът от данни относно Швеция.
Член 2
Решение 80/790/ЕИО на Комисията (17) се отменя.
Член 3
Решение 80/799/ЕИО на Комисията (18) се отменя.
Член 4
Решение 80/800/ЕИО на Комисията (19) се отменя.
Член 5
Решение 82/730/ЕИО на Съвета (20) се отменя.
Член 6
Решение 82/731/ЕИО на Съвета (21) се отменя.
Член 7
Решение 82/736/ЕИО на Съвета (22) се отменя.
Член 8
Решение 83/421/ЕИО на Съвета (23) се отменя.
Член 9
В приложението към Решение 90/14/ЕИО на Комисият (24) се заличават „Австрия“, „Финландия“, „Норвегия“ и „Швеция“.
Член 10
В приложението към Решение 91/270/ЕИО на Комисията (25) се заличават „Австрия“, „Финландия“, „Норвегия“ и „Швеция“.
Член 11
Във втората част на приложение А и приложение Б към Решение 91/449/ЕИО на Комисията (26) се заличават „Австрия“, „Финландия“, „Норвегия“ и „Швеция“.
Член 12
Решение 92/260/ЕИО на Комисията (27) се изменя, както следва:
1.
В приложение I, група А се заменя със:
„Група А
Гренландия, Исландия и Швейцария“;
2.
В приложение II А заглавието на здравния сертификат се заменя със:
„Ветеринарен сертификат за временно допускане на територията на Общността на регистрирани коне от Гренландия, Исландия или Швейцария за период, по-кратък от 90 дни.“
Член 13
Решение 92/401/ЕИО на Комисията (28) се отменя.
Член 14
Решение 92/461/ЕИО на Комисията (29) се отменя.
Член 15
Решение 92/462/ЕИО на Комисията (30) се отменя.
Член 16
В част II, приложение А към Решение 92/471/ЕИО на Комисията (31) се заличават „Австрия“, „Финландия“, „Норвегия“ и „Швеция“.
Член 17
В приложението към Решение 93/160/ЕИО на Комисията (32) се заличават „Австрия“, „Финландия“, „Норвегия“ и „Швеция“.
Член 18
Решение 93/195/ЕИО на Комисията (33) се изменя, както следва:
1.
В приложение I, група А се заменя със:
„Група А
Гренландия, Исландия и Швейцария“;
2.
В приложение II, група А се заменя със:
„Група А
Гренландия, Исландия и Швейцария.“
Член 19
Решение 93/196/ЕИО на Комисията (34) се изменя, както следва:
1.
В приложение I, „Австрия, Финландия“ и „Норвегия, Швеция“ се заличават от бележка 5 под линия.
2.
В приложение II, бележка 3 под линия, група А се заменя със:
„Група А:
Гренландия, Исландия и Швейцария.“
Член 20
Решение 93/197/ЕИО на Комисията (35) се изменя, както следва:
1.
В приложение А, група А се заменя със:
„Група А
Гренландия, Исландия и Швейцария“;
2.
В приложение II, група А заглавието на здравния сертификат се заменя със:
„Ветеринарен сертификат за внос на територията на Общността на регистрирани еднокопитни и на еднокопитни за разплод и доотглеждане от Гренландия, Исландия или Швейцария.“
Член 21
В част 2А на приложението към Решение 93/198/ЕИО на Комисията (36)„Швеция“ се заличава.
Член 22
В част 2 на приложението към Решение 93/199/ЕИО на Комисията (37)„Австрия: Vorarlberg, Tyrol, Горна Австрия, Burgenland, Carinthia, Styria и Виена“, „Финландия“, „Норвегия“ и „Швеция“ се заличават:
Член 23
Решение 93/321/ЕИО на Комисията (38) се изменя, както следва:
1.
В заглавието се заличава текстът „Швеция, Норвегия, Финландия и“;
2.
В член 1, параграф 1 се заличава текстът „Швеция, Норвегия, Финландия и“.
Член 24
Решение 93/432/ЕИО на Комисията (39) се отменя.
Член 25
Решение 93/451/ЕИО на Комисията (40) се отменя.
Член 26
Решение 93/688/ЕО на Комисията (41) се отменя.
Член 27
В приложението към Решение 93/693/ЕО на Комисията (42) се заличават части 4, 8 и 9.
Член 28
В приложението към Решение 94/70/ЕО на Комисията (43) се заличават редовете от текста относно Австрия, Финландия, Норвегия и Швеция.
Член 29
В приложението към Решение 94/85/ЕО на Комисията (44) се заличават редовете от текста относно Австрия, Финландия, Норвегия и Швеция.
Член 30
В част II, буква Б от приложението към Решение 94/278/ЕО на Комисията (45) се заличават „Финландия“, „Норвегия“ и „Швеция“.
Член 31
Решение 94/316/ЕО на Комисията (46) се отменя.
Член 32
Адресати на настоящото решение са държавите-членки.
Съставено в Брюксел на 29 юни 1994 година.